CELEX: 32015D1990
Language: lt
Date: 1445817600000
Title: 2015 m. spalio 26 d. Tarybos sprendimas (Euratomas) 2015/1990, kuriuo pritariama tam, kad Europos Komisija sudarytų Europos atominės energijos bendrijos vardu Susitarimą dėl Tarptautinio mokslo ir technologijų centro veiklos tęsimo

6.11.2015   
            
            
               LT
            
            
               Europos Sąjungos oficialusis leidinys
            
            
               L 290/8
            
         TARYBOS SPRENDIMAS (EURATOMAS) 2015/1990
   2015 m. spalio 26 d.
   kuriuo pritariama tam, kad Europos Komisija sudarytų Europos atominės energijos bendrijos vardu Susitarimą dėl Tarptautinio mokslo ir technologijų centro veiklos tęsimo
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 4 straipsnį ir 101 straipsnio antrą pastraipą,
   atsižvelgdama į Europos Komisijos pasiūlymą,
   kadangi:
   
               (1)
            
            
               2013 m. spalio 21 d. Taryba įgaliojo Komisiją pradėti derybas dėl Europos Sąjungos ir Europos atominės energijos bendrijos (Euratomas), veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos susitarimo dėl Tarptautinio mokslo ir technologijų centro veiklos tęsimo (toliau – Susitarimas);
            
         
               (2)
            
            
               tos derybos buvo sėkmingai baigtos ir Susitarimas buvo parafuotas 2015 m. birželio 22 d.;
            
         
               (3)
            
            
               Susitarimo klausimai taip pat priklauso Euratomo komepetencijai;
            
         
               (4)
            
            
               Susitarimo pasirašymui taikoma atskira procedūra tais klausimais, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį;
            
         
               (5)
            
            
               todėl turėtų būti pritarta tam, kad Komisija Euratomo vardu sudarytų Susitarimą dėl klausimų, patenkančių į Euratomo kompetenciją,
            
         PRIĖMĖ ŠĮ SPRENDIMĄ
   1 straipsnis
   Pritariama tam, kad Europos Komisija sudarytų Europos atominės energijos bendrijos vardu Susitarimą dėl Tarptautinio mokslo ir technologijų centro veiklos tęsimo (toliau – Susitarimas) (1).
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. spalio 26 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  Susitarimo tekstas bus pridėtas prie Tarybos sprendimo dėl Susitarimo dėl Tarptautinio mokslo ir technologijų centro veiklos tęsimo sudarymo Europos Sąjungos vardu.